**Csongrád Város Polgármesterétől** **M**

Száma: Fjl/876-1/2022.

Témafelelős: Forgó M.

**ELŐTERJESZTÉS**

**Csongrád Városi Önkormányzat Képviselő testülete**

**2022. október 27-i ülésére**

Tárgy: Az önkormányzat tulajdonát képező Csongrád, Orgona u. 14. 2. em. 6. sz. alatti lakás értékesítésre történő kijelölése

Tisztelt Képviselő testület!

Csongrád Városi Önkormányzat tulajdonát képezi a csongrádi 5621/A/6 hrsz-ú, 56 m2 területű, 1 + 2 félszobás, összkomfortos lakás, mely természetben a 6640 Csongrád, Orgona utca 14. 2. em. 6. szám alatti társasházi lakásnak felel meg. Az ingatlan jelenleg szociális bérlakásként funkcionál. Jelenlegi bérlője saját költségén a lakást teljesen felújította, modernizálta.

Tekintettel arra, hogy a bérlő – saját tulajdonú lakásba történő elköltözése miatt – a bérleti szerződését felmondta, és a lakást 2022. október 24-én visszaadta az önkormányzat birtokába, lehetőség van a lakás további hasznosításának megtárgyalására.

Az Egészségügyi és Szociális Bizottság legutóbbi ülésén napirendre került a fenti ingatlan ügye, és a lakás igényesen felújított állapotára tekintettel javasolta az ingatlan eladását.

A fentiekre tekintettel javasolom a képviselő testületnek a 6640 Csongrád, Orgona utca 14. 2. em. 6. szám alatti lakás értékesítésre történő kijelölését, és ingatlanforgalmi szakértői vélemény megrendelését a lakás forgalmi értékének meghatározása érdekében. Javasolom, hogy a szakvélemény elkészülte után, a megállapított vételár ismeretében döntsön a képviselő testület az ingatlan értékesítéséről.

Kérem az előterjesztés megtárgyalására és a határozati javaslat elfogadására.

**HATÁROZATI JAVASLAT**

Csongrád Városi Önkormányzat képviselő testülete megtárgyalta „Az önkormányzat tulajdonát képező Csongrád, Orgona u. 14. 2. em. 6. sz. alatti lakás értékesítésre történő kijelölése” tárgyú előterjesztést, és az alábbi határozatot hozza:

1. A képviselő testület a csongrádi 5621/A/6 hrsz-ú, 56 m2 területű, 1 + 2 félszobás, és természetben a 6640 Csongrád, Orgona utca 14. 2. em. 6. szám alatti lakást kijelöli értékesítésre.
2. A képviselő testület felhatalmazza a polgármestert ingatlanforgalmi szakértői vélemény beszerzésére, és ennek alapján kéri, hogy terjessze be a soron következő testületi ülésre az ingatlan értékesítési ügyét.

Felelős: Bedő Tamás polgármester

Határidő: szöveg szerint

Csongrád, 2022. október 26.

Bedő Tamás

polgármester